แรงขายบลูชิพ กด SET เช้าร่วง 11 จุด นลท.รอ “เฟด” แถลงนโยบายการเงิน
SET เช้าร่วง 11 จุด เผชิญแรงขาย “บลูชิพ”-ไร้ปัจจัยใหม่หนุน-นลท.รอ “เฟด” แถลงนโยบายการเงิน ให้แนวรับไว้ที่ 1,560 จุด และแนวต้าน 1,580 จุด
SET เช้าร่วง 11 จุด เผชิญแรงขาย “บลูชิพ”-ไร้ปัจจัยใหม่หนุน-นลท.รอ “เฟด” แถลงนโยบายการเงิน ให้แนวรับไว้ที่ 1,560 จุด และแนวต้าน 1,580 จุด
22 มิ.ย. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:33 น. อยู่ที่ 1,563.35 จุด ลดลง 11.17 จุด หรือ 0.71% สูงสุดที่ 1,572.66 จุด ต่ำสุดที่ 1,562.26 จุด มูลค่าการซื้อขาย 1.67 หมื่นล้านบาท
นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์ออกข้าง หลังรีบาวด์ไปพอสมควร ทั้งนี้นักลงทุนยังจับตาดูนายเจอโรม พาวเวล ประธาน ธนาคารกลางสหรัฐ (เฟด) จะแถลงนโยบายการเงินและภาวะเศรษฐกิจสหรัฐรอบครึ่งปีต่อคณะกรรมาธิการการธนาคารประจำวุฒิสภาในวันพุธที่ 22 มิ.ย.นี้ และจะแถลงต่อคณะกรรมาธิการบริการการเงินประจำสภาผู้แทนราษฎรในวันพฤหัสบดีที่ 23 มิ.ย. โดยให้ดูว่าจะมีการแสดงความกังวลต่อเรื่องดังกล่าวออกมาหรือไม่ หากมีการแสดงความกังวลมองว่าตลาดน่าจะยังไปไหนได้ไม่ไกล โดยให้แนวรับไว้ที่ 1,560 จุด และแนวต้าน 1,580 จุด
อย่างไรก็ดียังได้รับปัจจัยลบจากราคาน้ำมัน WTI ฟิวเจอร์ ณ ปัจจุบันติดลบราว 4% จากความกังวลเศรษฐกิจชะลอตัว และรัฐบาลหลายประเทศทั่วโลก เริ่มมีการแทรกแซงราคาพลังงานให้ลดลง เพื่อลดภาระค่าใช้จ่ายของประชาชน